**DOKUMENTACIJA O NABAVI**

***Upute ponuditeljima***

*Predmet nabave:* **Organizacija tiskovnih konferencija i objava oglasa u tiskanim, tv i radio medijima te završnog visibility eventa za projekt Ruralna poučna, kulturno-etnografska turistička atrakcija**

*Evidencijski broj nabave:* **03/2018 ur.br. 713/18**

*Datum objave:* **24/8/2018**

***Jednostavna nabava – NOJN – Poziv za dostavu ponuda***

**Dubrovnik, kolovoz 2018.**

**SADRŽAJ**

I. OPĆI PODACI

II. PODATCI O PREDMETU NABAVE

III. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

IV. KRITERIJI ZA ODABIR PONUDE

V. PODATCI O PONUDI

VI. OSTALE ODREDBE

VII.VRSTA, SREDSTVO I UVJETI JAMSTVA

1. OPĆI PODACI
2. Podaci o naručitelju

*Naručitelj:* TURISTIČKA ZAJEDNICA DUBROVAČKO – NERETVANSKE ŽUPANIJE

*Sjedište:* 20 000 Dubrovnik, Šipčine 2

*OIB:* 72976166926

*Telefon:* 020/324 999

*Telefaks:* 020/324 224

*e-pošta:* info@visitdubrovnik.hr

*Internet adresa*: [www.visitdubrovnik.hr](http://www.visitdubrovnik.hr)

1. Osobe naručitelja za komunikaciju s ponuditeljima

*Ime i prezime: Nikolina Banovac Boroje*

*Telefon:* 020 / 324-999

*e-mail:* info@visitdubrovnik.hr

1. **Dostupnost dokumentacije uz poziv na dostavu ponude**

Dokumentacija uz poziv na dostavu ponude, pitanja Ponuditelja i odgovori na pitanja, kao i sve obavijesti o izmjenama i dopunama dokumentacije uz poziv na dostavu ponude, bit će stavljene na raspolaganje Ponuditeljima na internetskoj stranici Naručitelja [www.visitdubrovnik.hr](file:///C%3A%5CUsers%5Cintermodal1%5CDownloads%5Cwww.visitdubrovnik.hr).

1. **Objašnjenja i izmjene dokumentacije uz poziv na dostavu ponude**

Tijekom roka za dostavu ponuda zainteresirani Ponuditelji mogu postavljati pitanja i zahtijevati objašnjenja vezano za dokumentaciju uz poziv. Naručitelj će odgovore i objašnjenja bez odlaganja u najkraćem mogućem roku staviti na raspolaganje na istoj internetskoj stranici na kojoj je dostupna i dokumentacija uz poziv na dostavu ponude bez navođenja podataka o Ponuditelju. Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije.

1. **Evidencijski broj nabave**

03/2018 ur.br. 713/18

1. **Sprječavanje sukoba interesa**

Sukladno odredbama članka Zakona o javnoj nabavi (nn 120/2016) koje uređuju sprečavanje nastanka situacije sukoba interesa (Dio Prvi, Glava III., POglavlje 8.,članak 75.-82.), Turistička zajednica Durbovačko – neretvanske županije se ne nalazi u situaciji sukoba interesa.

1. **Vrsta postupka javne nabave**

Postupak nabave za osobe koje nisu obveznici zakona o javnoj nabavi (NOJN) - jednostavna nabava usluge, procijenjene vrijednosti od 20.000,00 kuna do 500.000,00 kuna.

1. **Vrsta ugovora o javnoj nabavi**

Ugovor o nabavi usluga

1. PODATCI O PREDMETU NABAVE
2. **Opis predmeta nabave**

Predmet nabave su usluge organizacije tiskovnih konferencija, pripreme i slanja priopćenja za medije i objava oglasa u tiskanim, TV i radio medijima, te organizacija konferencija i završnog događanja.

Nabava se provodi u okviru provedbe projekta „Ruralna poučna, kulturno-etnografska turistička atrakcija“ (oznaka projekta: KK.06.1.1.01.0030), odnosno komponente projekta 7A „Promocija i vidljivost“ za koju je odgovoran Naručitelj predmetne usluge Turistička zajednica Dubrovačko – neretvanske županije. Nositelj projekta je Dubrovačko – neretvanska županija, dok se provedba projekta financira iz Europskih fondova u financijskom razdoblju od 2014. – 2020.

1. **Grupe predmeta nabave**

Predmet nabave nije podijeljen u grupe.

1. **Procijenjena vrijednost javne nabave**

156.000,00 kuna bez PDV-a (slovima: stopedesetšesttisućakuna).

1. **Količina predmeta nabave**

Opseg i količina predmeta nabave navedeni su u Prilogu 2 (Troškovnik) koji je sastavni dio ove Dokumentacije o nabavi, sukladno tehničkoj specifikaciji predmeta nabave.

1. **Tehnička specifikacija predmeta nabave**

Nabavkom ove usluge osigurat će se bolja vidljivost projekta „Ruralna poučna, kulturno- etnografska turistička atrakcija“ i to putem komunikacijskih aktivnosti koje uključuju priopćenja za medije, objavu oglasa, organizaciju konferencija, završnog događanja, kao i izleta na lokacije obuhvaćene projektom.

 Opis usluga:

 **13.1. Priprema i slanje priopćenja za medije**

 Priopćenja se trebaju objavljivati periodično za vrijeme trajanja projekta. Sadržaj i vrijeme objave u dogovoru s naručiteljem i u komunikaciji s osobom zaduženom za vidljivost projekta koja će odobravati objave kroz autorizaciju. Namijenjena su široj javnosti. Priopćenja trebaju biti upućena na sve lokalne medije u Dubrovačko-neretvanskoj županiji, također iste treba pripremiti za objavu na web stranicama i društvenim mrežama samog projekta, partnera na projektu, kao i Ministarstva regionalnog razvoja i fondova Europske unije. Priopćenja moraju sadržavati sve elemente vidljivosti prema uputama za korisnike ESI fondova.

* *minimalno 10 x priopćenja - uključuje pripremu s popratnim fotografijama, kao i slanje istih medijima;*

 *- očekivani period isporuke usluge – periodično, za vrijeme trajanja projekta (zadnja dva kvartala 2018. i tijekom 2019.);*

 **13.2. Objave oglasa u medijima**

 Objava oglasa u tiskanim, TV i radio medijima – periodično, sukladno fazama projekta, a u dogovoru s naručiteljem objavljivati oglase u lokalnim medijima po procjeni velike čitanosti (novina), gledanosti (TV) i slušanosti (radio) na području Dubrovačko-neretvanske županije. Teme, sugovornici i ostali sadržaj dogovaraju se s naručiteljem i u komunikaciji s osobom zaduženom za vidljivost projekta, a kojoj se prije objave tekst šalje na autorizaciju. Odabrani ponuditelj dužan je osigurati prava korištenja svih snimaka i fotografija.

 Novine:

* *8 x članak (različitog sadržaja) - preko 1/1 stranice s fotografijama, izrada i objava;*

*- očekivani period isporuke usluge - zadnja dva kvartala 2018. (4 članka) i zadnja dva kvartala 2019 (4 članka);*

Televizija:

* *8 x priloga (različitog sadržaja) - u trajanju od 3 minute, izrada i objava;*

*- očekivani period isporuke usluge - zadnja dva kvartala 2018. (4 objave) i zadnja dva kvartala 2019 (4 objave);*

* *1 x projektni TV spot, u trajanju od min. 30 sekundi; izrada i objava; uključiti u cijenu zakup TV prostora za 30 emitiranja; namijenjen lokalnom stanovništvu koristiti materijale iz priloga snimljene po lokacijama za vrijeme provedbe projekta*

*- očekivani period isporuke usluge – zadnji kvartal 2019;*

 Radio:

* *1 x radio spot, u trajanju 30 sekundi, izrada i objava, posebno prilagoditi sadržaj spota za 4 različite projektne lokacije, uključiti kratak i zanimljiv sadržaj;* *uključiti u cijenu zakup radio prostora za 60 emitiranja*

*- očekivani period isporuke usluge – tijekom 2019;*

* *4 x zakup radio prostora za potrebe razgovora s pojedinim partnerima, trajanje do 3 minute;*

*- očekivani period isporuke usluge –tijekom 2019.*

 **13.3 Organizacija događanja (konferencije, izleti, završni događaj)**

**13.3.1. Konferencije za novinare**

Broj predviđenih konferencija: 2

Lokacije održavanja konferencija: naknadno će se utvrditi u dogovoru s naručiteljem

Očekivani broj sudionika po konferenciji: 25

Detalji tražene usluge:

* *slanje poziva novinarima;*
* *osigurati prostor s potrebnom opremom (projektor, laptop, platno, razglas);*
* *osigurati pauzu za kavu (topli napitci, mineralna voda, sok, kolačići (cca 25 ljudi).*

*- očekivani period isporuke usluge - zadnja dva kvartala 2018. i tijekom 2019.*

**13.3.2. Izlet Dubrovnik – Dubrovačko primorje – Mljet - Dubrovnik**

Organiziran jednodnevni izlet na relaciji Dubrovnik – Slano – otok Mljet - Dubrovnik u svrhu obilaska obnovljenih lokacija u Dubrovačkom Primorju i na Mljetu kojim bi se lokacije što bolje predstavile novinarima (min. 6 novinara), odnosno široj javnosti. Očekivani broj putnika je cca 12.

Detalji tražene usluge:

* *transfer vozilo na relaciji Dubrovnik – Dubrovačko primorje – otok Mljet – Dubrovnik;*
* *osiguran prijevozima trajektima u oba smjera, uključiti trošak trajektne karte za novinare, vozača kao i za samo vozilo (ostali putnici sami podmiruju trošak osobnih karata za trajekt);*
* *osiguran „lagani“ ručak i degustacija lokalnih proizvoda za sudionike u lokalnom OPG-u (prijedlog točne lokacije OPG-a kao i sami jelovnik potrebno prethodno usuglasiti s naručiteljem);*
* *priprema materijala za novinare.*

*- očekivani period isporuke usluge:* *posljednji kvartal 2019, cca 2 mjeseca prije održavanja završnog događanja (13.3.3.)*

**13.3.3. Završni događaj, otok Korčula**

Završni događaj – organizacija događanja, paralelno sa završetkom samog projekta a kojim će se predstaviti ostvareni projektni rezultati. Završno događanje bit će organiziran u Korčuli (područje Grada Korčule) na kraju projekta a kako bi se po završetku svih aktivnosti još jednom ukazalo na rezultate projekta i postigla njihova bolja vidljivost u zajednici. Na njemu će, uz korisnike i dionike projekta, biti nazočni i predstavnici medija. Sve u prethodnom dogovoru s naručiteljem, odnosno u komunikaciji s osobom zaduženom za vidljivost projekta.

Lokacija događaja: *Grad Korčula, Smokvica (otok Korčula)*

Očekivani broj sudionika*: cca 100 ljudi*

Detalji tražene usluge:

* *najam prostora i opreme - uključeno korištenje projektora s platnom, laptop, razglas;*
* *catering za cca 100 ljudi - hrana i piće na razini laganog poslovnog ručka, detalje jelovnika prethodno usuglasiti s naručiteljem;*
* *usluge moderatora/voditelja događaja (u trajanju cca 2 sata);*
* *glazba uživo (trajanje cca 2 sata);*
* *izrada i slanje pozivnica za događaj (uključiti i cijenu dizjana/tiska pozivnice, kao i slanje istog; prethodno se usluglasiti s naručiteljem vezano za listu uzvanika);*
* *pozvati predstavnike medije, osigurati njihovo prisustvo na događaju;*
* *priprema materijala za novinare.*

 *- očekivani period isporuke usluge:* *posljednji kvartal 2019.*

**13.3.4. Izlet Dubrovnik – Grad Korčula – Smokvica – Dubrovnik**

Organizacija jednodnevnog izleta odnosno obilaska novoizgrađenih/obnovljenih lokacija u Smokvici i Korčuli, te u svrhu sudjelovanja na završnom događanju u Korčuli (13.3.3.) kako bi se iste što bolje predstavile novinarima (6 novinara), odnosno široj javnosti. Organizacija izleta paralelno s završnim događanjem (13.3.3.), odnosno kako bi novinari mogli sudjelovati i na samom završnom događanju. Očekivani broj putnika je cca 12.

Detalji tražene usluge:

* *transfer vozilo na relaciji Dubrovnik - Grad Korčula – Smokvica – Dubrovnik;*
* *osiguran prijevoz trajektima u oba smjera, uključiti trošak trajektnih karata za novinare, vozača kao i za transfer vozilo (ostali putnici sami podmiruju trošak osobnih karata za trajekt).*

Ostali detalji transfera će biti dogovoreni sukladno definiranom programu završnog događaja.

 *- očekivani period isporuke usluge:* *posljednji kvartal 2019.*

 Izvještavanje (za sve isporučene usluge): dostava izvještaja o radu zajedno s računom za stvarno izvršene usluge. Izvještaj sadržava tekst o odrađenim uslugama kao i pripremljene objave/dokaznice (pripremljena i poslana priopćenja, isječci iz novina, snimke s radija i televizije, fotografije događanja, liste sudionika, itd.) koje se odnose na stavke predmetnog računa.

 *NAPOMENA: Odabrani pružatelj usluga pri izvršenju svojih zadaća mora strogo poštivati odredbe EU vidljivosti koje se mogu pronaći u „Uputama za korisnike sredstava Informiranje, komunikacija i vidljivost projekata ﬁnanciranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020“. Navedene Upute će se dostaviti pružatelju usluga po odabiru. Ciljana publika: lokalno stanovništvo.*

1. **Troškovnik**

Troškovnik predmetne dokumentacije za nadmetanje nalazi se u prilogu ove dokumentacije za nadmetanje i čini njen sastavni dio. (Prilog 2.). Troškovnik je potrebno ispuniti u svim stavkama, potpisati od strane ovlaštene osobe ponuditelja i ovjeriti pečatom te dostaviti u sklopu ponude.

Pri sastavljanju ponude ne smiju se dodavati redovi ili stupci, ili na bilo koji drugi način mijenjati izgled obrasca troškovnika. Ako ponuditelj ne ispuni troškovnike u skladu sa zahtjevima iz ove Dokumentacije o nabavi ili promijeni stavke u troškovnicima smatrat će se da su takvi troškovnici nepotpuni i nevažeći te će ponuda biti odbijena.

1. **Mjesto izvršenja usluge**

Usluge koje su opisane u predmetu nabave obavljat će se na adresi/lokaciji Ponuditelja, te lokacijama događanja, te po potrebi na adresi/lokaciji Naručitelja.

1. **Rok izvršenja predmeta nabave**

Odabrani ponuditelj je obvezan započeti s pružanjem predmetnih usluga po sklapanju ugovora i uvođenu u posao od strane Naručitelja. Planirano (indikativno) trajanje pružanja predmetnih usluga je do 31. prosinca 2019., a prema terminskom planu u dogovoru s naručiteljem i osobom zaduženom za vidljivost projekta. U slučaju produžetka trajanja projekta, postoji mogućnost produžetka suradnje (Ugovora) s odabranim Ponuditeljem kako bi terminski plan izvršenja traženih usluga pratili trajanje samog projekta. O navedenom će odabrani Ponuditelj biti pravovremeno obavješten.

1. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Ponuditelj je dužan u svojoj ponudi priložiti dokumente kojima dokazuje pravnu i poslovnu kvalificiranost i tehničku i stručnu kvalificiranost.

1. **Sposobnost za obavljanje profesionalne djelatnosti**

U svrhu zadovoljenja minimalne razine pravne i poslovne kvalificiranosti, Ponuditelj mora dokazati da je upisan u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Ponuditelj mora u ponudi dokazati sposobnost za obavljanje djelatnosti koje su predmet ove nabave. Ovaj uvjet dokazuje se odgovarajućim izvodom iz sudskog, obrtnog, strukovnog ili drugog odgovarajućeg registra države sjedišta gospodarskog subjekta iz kojeg mora biti vidljivo da je gospodarski subjekt registriran za obavljanje djelatnosti koje su predmet ove nabave.

S tim u vezi Ponuditelj je dužan dostaviti:

a) odgovarajući izvod iz sudskog, obrtnog, strukovnog ili drugog odgovarajućeg registra države sjedišta Ponuditelja

ili;

b) ako se dokument pod a) ne izdaje u državi sjedišta Ponuditelja, Izjavu s ovjerom potpisa kod nadležnog tijela.

Dokaz o pravnoj i poslovnoj kvalificiranosti ne smije biti stariji od tri (3) mjeseca računajući od dana početka postupka javne nabave.

U slučaju zajednice Ponuditelja, svi članovi zajednice Ponuditelja obvezni su pojedinačno dokazati pravnu i poslovnu kvalificiranost dostavljanjem traženih dokaza uz ponudu. Navedene dokumente iz ove točke Dokumentacije o nabavi, ponuditelji mogu sukladno dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

1. **Tehnička i stručna sposobnost**

Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o nabavi na odgovarajućoj razini kvalitete.

Za potrebe utvrđivanja okolnosti iz ove točke Dokumentacije gospodarski subjekt u ponudi ostavlja popunjen, potpisan i ovjeren *Prilog 3. – Popis ugovora* o izvršenju najmanje jednog (ili više) istog ili sličnog ugovora o pružanju usluga koje su predmet ove nabave. Obrazac *Popis ugovora* (*Prilog 3.*) čini sastavni dio ove Dokumentacije o nabavi*,* a potpisuje ga osoba po zakonu ovlaštena za zastupanje gospodarskog subjekta. Popis ugovora sadrži podatke o iznosu, datumu pružene usluge kao i o nazivu druge ugovorne strane.

Ovim dokazom kvalificiranosti gospodarski subjekt mora dokazati da je u godini u kojoj je započeo postupak jednostavne nabave i tijekom tri (3) godine koje prethode toj godini (2017., 2016., i 2015.) uredno izvršio najmanje jedan, a najviše 15 ugovora o pružanju usluga koje su isti ili slični predmetu ove nabave. Zbrojena vrijednost svih popisanih ugovora mora biti minimalno u visini procijenjene vrijednosti predmeta ove nabave.

U slučaju ponude zajednice ponuditelja potrebno je dostaviti popunjen, potpisan i ovjeren *prilog 3*. za svakog pojedinog člana zajednice ponuditelja. Popis ugovora pojedinog člana zajednice ponuditelja potpisuje osoba po zakonu ovlaštena za zastupanje gospodarskog subjekta.

Naručitelj može zahtijevati od gospodarskog subjekta (i ako je primjenjivo od svih članova zajednice ponuditelja) da prije sklapanja Ugovora dostavi preslike referenci o urednom izvršenju popisanih ugovora izdanim od strane druge ugovorne strane, kojima se potvrđuju navodi iz *Priloga 3. - Popis ugovora.*

Gospodarski subjekt mora dokazati da će za izvršenje dijela ugovora koji se odnosi na usluge iz 13.1 i 13.2 DoN-a (priprema i slanja priopćenja, objava oglasa), imati na raspolaganju najmanje jednog stručnjaka koji mora imati najmanje sljedeće kvalifikacije i iskustvo, a koji se dokazuju prilaganjem traženih dokaza i navodima u životopisu (životopisima) koje naručitelj može provjeriti od treće strane:

 *- stupanj obrazovanja koji odgovara završenom visokoškolskom studiju u trajanju* ***od najmanje 4 godine****, potvrđen diplomom iz područja komunikacija, medija, novinarstva, odnosi s javnošću, marketing ili slične društvene djelatnosti, a nakon koje je kandidat stekao****najmanje 3 godine****relevantnog iskustva u radu s medijima, odnosno izradi medijskih objava.*

 Kako bi se osigurala raspoloživost predloženog stručnjaka navedenog u dostavljenom životopisu (ili više njih) za razdoblje trajanja ugovora, uz životopis potrebno je priložiti i prateću Izjavu o raspoloživosti stručnjaka (ili Izjave u slučaju više njih), potpisane od strane svakog predloženog stručnjaka, kao dokaz da će isti biti na raspolaganju za razdoblje trajanja pružanja usluga.

1. PODATCI O PONUDI
2. **Ponuda mora sadržavati sljedeće:**

**a) Popunjen, potpisan i ovjeren pečatom Prilog 1– Ponudbeni list;**

**b) Popunjen, potpisan i ovjeren pečatom Prilog 2 – Troškovnik;**

**c) Popunjen, potpisan i ovjeren pečatom Prilog 3 – Popis ugovora;**

**d) Izvod iz odgovarajućeg registra - kako je navedeno pod točkom 17;**

**e) Životopis stručnjaka - kako je navedeno pod točkom 18;**

**f) Izjava o raspoloživosti stručnjaka - kako je navedeno pod točkom 18.**

1. **Cijena ponude**

Cijena ponude izražava se za cjelokupan predmet nabave.

Cijena ponude izražava se u kunama.

Cijena ponude mora biti iskazana u apsolutnom iznosu.

U cijenu ponude bez poreza na dodanu vrijednosti (PDV) (zbroj svih ukupnih cijena stavki) moraju biti uračunati svi troškovi i popusti.

Ukupnu cijenu ponude čini cijena ponude s porezom na dodanu vrijednost.

Ponuđene cijene su nepromjenjive za vrijeme trajanja ugovora o nabavi.

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost izvršenja usluge, koja je predmet nabave, Naručitelj može odbiti takvu ponudu.

1. **Rok valjanosti ponude**

Rok valjanosti ponude mora biti najmanje 30 dana od roka za dostavu ponude**.**

1. **Rok i način dostave ponude**

Rok za dostavu ponuda je **5. rujna 2018. do 11:00 sati** prema srednjoeuropskom vremenu. Smatrat će se da su pravovremeno dostavljene ponude one koje do navedenog roka budu zaprimljene od strane Naručitelja.

Ponude se dostavljaju isključivo elektroničkom poštom na e-mail: info@visitdubrovnik.hr

Elektronički dostavljena ponuda mora zadovoljavati sve uvjete iz članka 19. ovih Uputa. Ponuditelji moraju voditi računa da elektronički format ponude zadovoljava sve sigurnosne mjere radi potencijalne zlouporabe ponuda. Preporuča se slanje elektroničke ponude u pdf formatu.

Svaka pravodobno dostavljena ponuda, izmjena i/ili dopuna ponude upisuje se u Upisnik o zaprimanju ponuda te dobiva redni broj prema redoslijedu zaprimanja.

1. **Izmjena, dopuna ili odustajanje od ponude**

U roku za dostavu ponuda Ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Vremenom zaprimanja ponude smatra se dostava posljednje verzije izmjene ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana se izjava dostavlja na isti način kao i ponuda, s obveznom naznakom da se radi o odustajanju od ponude.

Ponude će se pregledavati prema rednom broju iz Upisnika o zaprimanju ponuda. Ako je dostavljena izmjena i/ili dopuna ponude, prvo će se pregledati izmjena i/ili dopuna ponude te potom osnovna ponuda.

Ponuda se ne može mijenjati ili povući nakon isteka roka za dostavu ponuda.

1. **Trošak ponude i preuzimanje Dokumentacije**

Trošak pripreme i podnošenja ponude u cijelosti snosi ponuditelj. Dokumentacija sa svim prilozima može se besplatno preuzeti u elektroničkom obliku na internetskoj stranici Naručitelja.

1. **Dopustivost alternativnih ponuda**

Alternativne ponude nisu dopuštene.

1. **Otvaranje ponuda**

U ovom postupku nabave nema javnog otvaranja ponuda.

1. KRITERIJI ZA ODABIR PONUDE

Ponuda koja zadovolji sve zahtjeve iz prethodnih dijelova dokumentacije o nabavi i u kojoj ponuditelj ili zajednica gospodarskih subjekata dokaže sposobnost za obavljanje profesionalne djelatnosti, te tehničku i stručnu sposobnost, vrednuje se na temelju kriterija za odabir ponude.

Kriterij za odabir ponude je najniža cijena.

1. **Odluka o odabiru**

Naručitelj će na temelju rezultata pregleda i ocjene ponude, te kriteriju za odabir ponude donijeti Odluku o odabiru kojom će odabrati najpovoljniju ponudu ponuditelja s kojim će se sklopiti ugovor. Ako dvije ili više valjanih ponuda budu jednako rangirane prema kriteriju za odabir ponude Naručitelj će odabrati ponudu koja je zaprimljena ranije. Odluku o odabiru će bez odgode dostavljena svakom ponuditelju na dokaziv način (dostavnica, povratnica, izvješće o uspješnom slanju telefaksom, ispis obavijesti o uspješnom slanju elektroničkim putem zabilježenom na poslužitelju i sl.).

Odluku o isključenju ponuditelja/odluku o odbijanju ponude Naručitelj će pisanim putem dostaviti ponuditelju na kojega se Odluka odnosi.

Naručitelj će u Odluci o isključenju ponuditelja/odluci o odbijanju ponude navesti razloge za isključenje ponuditelja/odbijanje ponude**.**

1. **Okončanje postupka nabave**

 Postupak jednostavne nabave završava sklapanjem ugovora sa odabranim ponuditeljem/ima.

1. VRSTA, SREDSTVO I UVJETI JAMSTVA
2. **Jamstvo za uredno ispunjenje ugovora**

Odabran ponuditelj s kojim će biti sklopljen ugovor dužan je Naručitelju dostaviti jamstvo za uredno ispunjenje ugovora za slučaj povrede ugovornih obveza i to u obliku:

* *bjanko zadužnice ovjerene kod javnog bilježnika u skladu s Pravilnikom o obliku i sadržaju bjanko zadužnice, na iznos od 10% (bez PDV-a) ugovorene vrijednosti nabave, s rokom valjanosti min. 60 dana duže od roka ispunjenja ugovora.*

Odabrani ponuditelj dužan je navedeno jamstvo dostaviti Naručitelju, odnosno istu treba zaprimiti Naručitelj u indikativnom roku od 10 dana od dana zadnjeg potpisa Ugovora. U slučaju nedostavljanja jamstva za uredno ispunjenje ugovora, u zadanom roku, Naručitelj može ponovno pozvati odabranog ponuditelja da dostavi zatraženo jamstvo u primjerenom roku, ili raskinuti ugovor te ponovno izvršiti rangiranje te donijeti Obavijest o odabiru novu najpovoljnije valjane ponude.

1. OSTALE ODREDBE
2. **Jezik**

Ponuda mora biti obvezno pisana na hrvatskom jeziku i latiničnom pismu, a također i svi dokumenti s cijenom u kunama.

Ukoliko Ponuditelj u svojoj ponudi prilaže bilo koji dokument na bilo kojem stranom jeziku, obvezan je uz isti taj dokument priložiti i njegov prijevod na hrvatski jezik od strane ovlaštenog prevoditelja.

Također, ukoliko je Ponuditelj registriran izvan zemlje sjedišta Naručitelja, uz prilaganje izvornih dokumenata o sposobnosti kao i ostalih dokumenata koji čine njegovu ponudu na stranom/ matičnom jeziku, obvezan je priložiti i njihov prijevod na hrvatski jezik od strane ovlaštenog prevoditelja.

1. **Rok, način i uvjeti plaćanja**

Plaćanje temeljem ispostavljenog računa u roku od 30 dana od dana zaprimanja računa, zajedno s dostavljenim izvještajom o radu za predmetni račun. Plaćanje se obavlja na žiro račun ponuditelja. Naručitelj ne prihvaća avansno plaćanje i traženje sredstava osiguranja plaćanja.

1. **Pravo poništenja nadmetanja**

Naručitelj zadržava pravo poništenja nadmetanja u bilo kojem trenutku prije isteka roka za dostavu ponude bez preuzimanja odgovornosti naknade eventualne štete bilo kojem ponuditelju. Obavijest o poništenju će biti objavljena na internetskoj stranici Naručitelja [www.visitdubrovnik.hr](http://www.visitdubrovnik.hr).

1. **Ostalo**

Na sva pitanja koja se tiču ponuda, uvjeta, načina i postupka nabave, a nisu definirana Dokumentacijom uz poziv primjenjivat će se odredbe upute za postupke nabave NOJN koji su sastavni dio Ugovora o bespovratnim sredstvima KK.06.1.1.01.0030.

PRILOZI

*Prilog 1.* Ponudbeni list

*Prilog 2.* Troškovnik

*Prilog 3.* Popis ugovora